Das ich den svmer also mâsseclichen clage
Das ich den svmer also mâsseclichen clage·
walt vnd blůmen die sint gar betwngen·
das ist da von das sin zit·
mir noh her hat gefrumt harte cleine vmb ein wib·
vil lihte gefreuwent si die liehten tage·
den da vor ist nah ir willen gelvngen·
mac mir der winter den strit·
noch gescheiden hin zir der ie gerte min lib·
so ist das min reht dc ich in iemer ere·
wan miner swere wart nie mere·
o we zwú lat mich verderben dú here·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse